CELEX: 32002R1948
Language: mt
Date: 2002-10-31 00:00:00
Title: Ir-Regolament tal-Kummissjoni (KE) Nru 1948/2002 tal-31 ta’ Ottubru 2002 li jemenda r-Regolament (KE) Nru 584/75 li jistabbilixxi regoli detalljati għall-applikazzjoni tas-sistema ta’ tfigħ ta’ offerti għar-rifużjonijiet fuq l-esportazzjoni tar-ross

Avviż Legali Importanti

|

32002R1948

Official Journal L 299 , 01/11/2002 P. 0018 - 0018

		Ir-Regolament tal-Kummissjoni (KE) Nru 1948/2002tal-31 ta’ Ottubru 2002li jemenda r-Regolament (KE) Nru 584/75 li jistabbilixxi regoli detalljati għall-applikazzjoni tas-sistema ta’ tfigħ ta’ offerti għar-rifużjonijiet fuq l-esportazzjoni tar-rossIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jwaqqaf il-Komunità Ewropea,Wara li kkunsidrat ir-Regolament tal-Kunsill (KE) Nru 3072/95 tat-22 ta’ Diċembru 1995 dwar l-organizzazzjoni komuni tas-suq tar-ross [1], kif l-aħħar emendat mir-Regolament (KE) Nru 411/2002 [2], u partikolarment l-Artikolu 13(15) tiegħu,Billi:(1) L-esperjenza miksuba matul is-snin preċedenti ta’ marketing uriet li għandhom isiru emendi għar-Regolament tal-Kummissjoni (KEE) Nru 584/75 tas-6 ta’ Marzu 1975 li jistabbilixxi regoli detalljati għall-applikazzjoni tas-sistema ta’ tfigħ ta’ offerti għar- rifużjonijiet fuq l-esportazzjoni tar-ross [3], kif l-aħħar emendat mir-Regolament (KE) Nru 299/95 [4].(2) Filwaqt li tinżamm l-anonimità, minn jitfa’ offerta għandu jiġi identifikat permezz ta’ numru sabiex ikun mistħarreġ min isottometta aktar minn offerta waħda u f’liema livelli.(3) Sabiex l-amministrazzjoni tal-kwantitajiet konċessi tkun aktar preċiża, għandu jsir provvediment għal koeffiċjent għall-għoti ta’ kwantitajiet għal tenders sottomessi fil-livell tar-rifużjonijiet massimi, filwaqt li l-operaturi jingħataw il-possibilità li jistabbilixxu kwantità minima li inqas minnha l-offerti tagħhom ikunu kkunsidrati qishom ma ġewx sottomessi.(4) Il-Kumitat ta’ Amministrazzjoni għaċ-Ċereali ma tax opinjoni fil-limitu ta’ żmien stabbilit miċ-chairman tiegħu,ADOTTAT DAN IR-REGOLAMENT:L-Artikolu 1Ir-Regolament (KEE) Nru 584/75 huwa permezz ta’ dan ir-Regolament emendat kif ġej:1. Fl-Artikolu 2(2), dan li ġej huwa miżjud:"u kif xieraq(e) f’sitwazzjonijiet fejn il-Kummissjoni tiffissa koeffiċjent għall-għoti ta’ kwanitajiet permezz ta’ offerti skond l-Artikolu 5, kwantità minima tali, li jekk il-kwantità mgħotija tkun inqas mill-kwantità ta’ l-offerta, tkun meqjusa li ma ġietx sottomessa."2. L-Artikolu 4(2) huwa sostitwit b’dan li ġej:"2. Min jitfa’ offerta jingħatalu numru individwali għal kull stedina ta’ kull ġimgħa sabiex jintefgħu offerti. Jiġu assenjati numri bix-xorti u b’mod indipendenti minn xulxin f’kull okkażjoni. L-offerti jiġu identifikati minn numru ta’ minn tefagħhom u jiġu komunikati minnufih lill-Kummissjoni."3. fl-Artikolu 5(2), is-sentenza li ġejja ġiet miżjuda:"Fil-każ ta’ tenders sottomessi fil-livell tar-rifużjoni massima, l-iffissar ta’ din ta’ l-aħħar tista’ tkun akkumpanjata mill-iffissar ta’ koeffiċjenti għall-għoti tal-kwantitajiet li għalihom ikunu ntefgħu l-offerti. Dan l-iffissar ta’ l-aħħar għandu jkun adottat skond il-proċedura msemmija fil-paragrafu 1."4. fl-Artikolu 7, iddaħħal dan li ġej:"(ċ) l-offerta tkun ikkunsidrata li ma ġietx sottomessa skond l-Artikolu 2;(d) il-Kummissjoni għandha tiffissa koeffiċjent ta’ l-appalt. L-ammont rilaxxat għandu jikkorrispondi mal-kwantità mhux aċċettata."L-Artikolu 2Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussel, fil-31 ta’ Ottubru 2002.Għall-KummissjoniFranz FischlerMembru tal-Kummissjoni[1] ĠU L 329, tat-30.12.1995, p. 18.[2] ĠU L 62, tal-5.3.2002, p. 27.[3] ĠU L 61, tas-7.3.1975, p. 25.[4] ĠU L 35, tal-15.2.1995, p. 8.--------------------------------------------------